
VI.— DE QUIBUSDAM LOCIS PRIMI HORATI 
SERMONIS. 

In primis ipsis versibus mihi quidem constructio non plane ab 
editoribus exposita esse videtur. Versus Horati sic traditi sunt : 

Qui fit, Maecenas, ut nemo quam sibi sortem 
seu ratio dederit seu fors obiecerit iila 
contentus vivat, laudet diversa sequentis? 

Hoc in loco, nisi animus me magnopere fefellit, duae constructi- 
ones inter se re vera distinctae ab Horatio coniunctae vel potius 
confusae sunt, namque mihi videtur Horatius sententiam ex- 
primere potuisse si dixisset aut quam ei (fortasse sibi, quamquam 
hac de re dubito: vide infra) vel raiio dederit vel fors obiecerit 
illa contentus vivat aut sorte sua seu ratio ei (sibi) dederit seu 
fors obiecerit et quae secuntur, id est Horatium oportebat sen- 
tentiam aut modo condicionali aut modo relativo exprimere. 
Hos modos dicendi conflavit. Auctores Latini saepe sic modos 
inter se dissimiles dicendi conflare solent, id quod intellegere 
possis si editionis meae Indicem Aeneidos inspexeris, sub titulo 
Confusion, pag. 537. 

Ut iam ad verbum quod est sibi redeam, hic mihi Horatius 
perperam scripsisse videtur nisi dicere ausi erimus verba quam 
. . . dederil idem valere atque quam sibi (seu) ratione dederit. 
Mirum est haec tam confusa verba ab editoribus recentioribus 
quideni praeterita esse. 

In versu quadragesimo verba quae sunt dum ne sit te ditior 
alter extant. Quid significat dumf Editores plerique qui qui- 
dem hoc de verbo dicere sunt ausi Anglice dum reddere solent 
provided. Sed mihi quidem hoc non recte dici videtur namque 
non consentaneum est Anglice he works provided no man is 
richer ihan he nec Latine dicere possis nil tibi obstat si modo non 
est alter te diiior, quomodo enim diiudicare possis utrum alter te 
ditior futurus sit necne priusquam ad finem laboraris? 

Hunc potius in modum locus explicari debere videtur. Iam a 
verbo dum oratio obliqua incipit, ut verba dum . . . alter senten- 

tiae dum ne me sit ditior alier respondeant quam avarum illum 
Horatianum secum loqui nos fingere oportet. In Plauti Capti- 
vorum prologo versus hic inest (32): 

Nil pretio parsit filio dum parceret. 

Hegio ipse dicere potuit, pretio nott parcam filio dum parcam 
{vel parcere possim) . Nemo prorsus non scit quam saepe dum, 
praecipue apud scriptores antiquiores et in sermone cotidiano, 
cum modis et imperativo et coniunctivo coniungatur. 
Similiter explicari possunt Terenti Andr. 675-677 : 

Ego, Pamphile, hoc tibi pro servitio debeo, 
conari manibus pedibus noctisque et dies, 
capitis periclum adire, dum prosint tibi. 

Hoc in loco sane orationem rectam quae sic vocatur habemus. 
Denique apud Livium 21. 26. 9 haec verba legimus: deinde et 
ipsi milites simul copia materiae simul facilitate operis inducti 
alveos informes, nihil dummodo innare aquae et capere onera 
possent, curantes, raptim quibus se suaque transveherent, facie- 
bant. 

Decem ante annis in Mnemosyne (Nova Series 30. 347) Pro- 
fessor Mortimer Lamson Earle, olim collega meus, vir utriusque 
linguae doctissimus, de versu undevicesimo disseruit atque nos 
admonuit non aiqui licet esse beatis sed at quis licet esse beatis 
legendum esse atque post verbum beatis non interpungendum et 
hanc clausulam non per se recitandam sed cum verbis insequen- 
tibus coniungendam esse. 

Mihi quidem haec emendatio neque recta neque venusta esse 
videtur. Accuratius inspiciamus quidnam Horatius dicere sit 
conatus. In versibus 1-3, cum pro certo haberet et Maece- 
natem ipsum et ceteros sua sorte contentos vivere nega- 
turos esse, haec adfirmare non necessarium putavit sed potius 
statim ab interrogando incipit cur nemo sit contentus. Versus 
4-19 Horatius scripsit non ut neminem contentum esse demon- 
straret neque ut exempla huius rei adhiberet, nam cum, ut iam 
supra dictum est, hanc rem in primis poeta poneret, neque nec- 
esse neque consentaneum erat eam aut demonstrare aut inlus- 
trare. Quidnam igitur his in versibus dicere Horatius conatur? 
Quaestioni quam in versibus 1-3 expressit responsum explicare 
iam conatur atque intelligi vult fieri ut nemo contentus vivat non 
quod suam sortem ipsam re vera reprehendat (4-19) sed quia 

fructu quem ex sua sorte capiat non sit contentus (28-40). 
Mirum autem est quamquam homines quisque sua sorte non 
contentus esse videtur nihilo minus suam aliena sortem mutare 
neminem paratum esse, qua de causa animi confusus Horatius 
exclamat atqui licet esse beaiis l Mea quidem sententia verba 
nolint : atqui licet esse beatis ! (sic enim potius est interpungen- 
dum) idem valent atque mirabile dictu nolint ! ! Sic si lectionem 
traditam interpretati erimus, bis in versibus 20-22 hominum in- 
constantiam Horatius reprehendit; sin cum Earlio nostro feceri- 
mus semel tantum hoc Horatius faciat atque constructio ipsa et 
ordo verborum obscurissimae fient neque Horatio similes. 

Charles Knapp. 



